Quidam miles nomine Hugo dedit Deo et huic loco, pro anima sua, in parrochia Sancti Laurentii, in villa quæ appellatur Laingiacus, duos mansos: unum qui illi ex paterna hereditate venerat, alium qui progenitoribus suis ex beneficio domni Archimbaldi Blanchi obvenit; hos vero mansos dedit cum omnibus suis appenditiis, terris cultis et incultis, silvis, pratis, pascuis, exitibus et regressibus, omnia usque ad inquirendum. Laudatores fuerunt Artaldus frater ejus et Hugo Piscis, Artaldus de Buxel, Letbaldus de Copetra, Hugo de Olsola, Petrus præpositus et Archimbaldus li Blans, cum uxore sua; et viginti V. solidos accepit.